CELEX: 32021R0073
Language: fi
Date: 2021-01-26 00:00:00
Title: Komission täytäntöönpanoasetus (EU) 2021/73, annettu 26 päivänä tammikuuta 2021, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 soveltamissäännöistä annetun täytäntöönpanoasetuksen (EU) N:o 808/2014 muuttamisesta

27.1.2021   
               
               
                  FI
               
               
                  Euroopan unionin virallinen lehti
               
               
                  L 27/9
               
            
         KOMISSION TÄYTÄNTÖÖNPANOASETUS (EU) 2021/73,
         annettu 26 päivänä tammikuuta 2021,
         Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 soveltamissäännöistä annetun täytäntöönpanoasetuksen (EU) N:o 808/2014 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1305/2013 (1) ja erityisesti sen 8 artiklan 3 kohdan, 12 artiklan ja 75 artiklan 5 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) N:o 808/2014 (2) säädetään asetuksen (EU) N:o 1305/2013 soveltamissäännöistä. Euroopan parlamentin ja neuvoston asetuksella (EU) 2020/2220 (3) muutettiin asetusta (EU) N:o 1305/2013 ja pidennettiin Euroopan maaseudun kehittämisen maatalousrahastosta, jäljempänä ’maaseuturahasto’, tuettavien maaseudun kehittämisohjelmien kestoa 31 päivään joulukuuta 2022 saakka ja annettiin jäsenvaltioille mahdollisuus rahoittaa pidennettyjä ohjelmiaan vuosien 2021 ja 2022 vastaavista talousarviomäärärahoista. Lisäksi asetuksella (EU) 2020/2220 asetettiin pidennettyjen ohjelmien saataville lisävaroja neuvoston asetuksella (EU) 2020/2094 (4) perustetusta Euroopan unionin elpymisvälineestä, jäljempänä ’elpymisväline’, vuosiksi 2021 ja 2022 asetuksen (EU) N:o 1305/2013 mukaisten toimenpiteiden rahoittamiseksi, jotta voidaan käsitellä covid-19-kriisin unionin maatalousalalle ja maaseutualueille aiheuttamia vaikutuksia. Sen vuoksi vastaavia asetuksen (EU) N:o 1305/2013 täytäntöönpanoa koskevia sääntöjä olisi muutettava.
                  
               
                     (2)
                  
                  
                     Täytäntöönpanoasetuksen (EU) N:o 808/2014 4 artiklan 2 kohdassa vahvistetaan maaseudun kehittämisohjelmiin tehtävien muutosten määrä, jonka jäsenvaltiot enintään voivat toimittaa komissiolle. Jotta jäsenvaltio voisivat käyttää joustavammin vuosien 2021 ja 2022 talousarviomäärärahojaan pidennetyissä ohjelmissa ja sisällyttää niihin elpymisvälineestä saatavat lisävarat, kyseisessä artiklassa tarkoitettua muutosten enimmäismäärää olisi lisättävä ja viimeisiä ohjelmamuutoksia koskevien pyyntöjen esittämiselle asetettuja määräaikoja olisi lykättävä. Lisäksi on selvennettävä, että muutosten enimmäismäärää ei tulisi soveltaa maaseudun kehittämisohjelmien muutospyyntöihin, jos muutokset ovat tarpeen asetuksen (EU) 2020/2220 voimaantulon jälkeen maaseudun kehittämisohjelmien keston pidentämiseksi ja elpymisvälineen lisävarojen sisällyttämiseksi niihin.
                  
               
                     (3)
                  
                  
                     Asetuksessa (EU) 2020/2220 säädetään, että pidennettyjen maaseudun kehittämisohjelmien tapauksessa tuloskehyksen puitteissa vahvistetut tavoitteet on vahvistettava vuodelle 2025. Sen vuoksi on tarpeen täsmentää, että tuloskehyksen indikaattoritavoitteet viittaavat tavoitteisiin, jotka on suunniteltu saavutettaviksi 31 päivään joulukuuta 2025 mennessä. Lisäksi asetuksessa (EU) 2020/2220 säädetään, että tuloskehystä ei sovelleta elpymisvälineen lisävaroihin. Sen vuoksi elpymisvälineen lisävaroilla rahoitettavia tuotoksia ei tulisi ottaa mukaan tuloskehyksen tavoitteisiin.
                  
               
                     (4)
                  
                  
                     Asetuksessa (EU) 2020/2220 säädetään, että elpymisvälineen lisävarat on ohjelmoitava ja niitä on seurattava erillään maaseudun kehittämiseen myönnettävästä unionin tuesta ja samalla on periaatteessa sovellettava asetuksessa (EU) N:o 1305/2013 vahvistettuja sääntöjä. Näin ollen maaseudun kehittämisohjelmien ja kansallisten puiteohjelmien asiaan kuuluvissa toimenpidekuvauksissa on oltava erilliset eritelmät, jos toimia tuetaan elpymisvälineen lisävaroilla. Maaseudun kehittämisohjelmien, kansallisten kehysten ja kansallisten maaseutuverkostojen rahoitussuunnitelmissa olisi myös ilmoitettava erikseen elpymisvälineen lisävarat.
                  
               
                     (5)
                  
                  
                     Lisäksi valittujen toimenpiteiden indikaattorisuunnitelmassa olisi ilmoitettava erikseen suunniteltujen tuotosten välisumma ja suunnitellut julkiset kokonaismenot, jotka rahoitetaan elpymisvälineen lisävaroilla. Kun vuotuisissa täytäntöönpanokertomuksissa ilmoitetaan sidotuista menoista toimenpiteittäin ja kohdealoittain, olisi ilmoitettava elpymisvälineen lisävaroista rahoitettavien sitoumusten osa.
                  
               
                     (6)
                  
                  
                     Asetuksen (EU) N:o 1305/2013 8 artiklan h alakohdan ii alakohdassa edellytetään, että kunkin toimenpiteen osalta, kunkin maaseuturahaston erityisen rahoitusosuuden kohteena olevan toimintatyypin osalta, asetuksen (EU) N:o 1305/2013 37 artiklan 1 kohdassa, 38 artiklan 3 kohdassa, 39 artiklan 1 kohdassa ja 39 a artiklassa tarkoitetun toimintatyypin osalta, kun jäsenvaltio soveltaa menetysten alle 30 prosentin minimiraja-arvoa, sekä teknisen tuen osalta rahoitussuunnitelmaan sisällytetään taulukko, jossa vahvistetaan unionin suunniteltu kokonaisrahoitus ja sovellettava maaseuturahaston rahoitusosuus. Koska samoja sääntöjä sovelletaan elpymisvälineen lisävaroista saatavaan rahoitukseen, rahoitussuunnitelmassa olisi tarvittaessa ilmoitettava kunkin tällaisen toimenpiteen ja kunkin toimintatyypin osalta suunniteltu elpymisvälineen rahoituksen määrä ja elpymisvälineen rahoitusosuus.
                  
               
                     (7)
                  
                  
                     Asetuksella (EU) 2020/2220 muutettiin asetuksen (EU) N:o 1305/2013 38 ja 39 artiklaa siltä osin kuin on kyse menetysten minimiraja-arvosta, jonka jäsenvaltiot voivat määritellä maaseudun kehittämisohjelmissaan ja jonka perusteella viljelijöille voidaan korvata menetykset epäsuotuisia sääoloja, eläin- ja kasvitauteja, tuholaisvahinkoja ja ympäristövahinkoja varten perustetuista keskinäisistä rahastoista sekä kaikilla sektoreilla toimivien viljelijöiden tulojen vakauttamisvälineestä. Tämän vuoksi ja WTO:n raportointitarkoituksia varten kaikista asetuksen (EU) N:o 1305/2013 36 artiklan soveltamisalaan kuuluvista riskinhallintavälineistä aiheutuvat menot on suunniteltava ja niistä on raportoitava erikseen silloin, kun menetysten minimiraja-arvo on alle 30 prosenttia. Indikaattorisuunnitelmassa on täsmennettävä nämä uudet ohjelmointi- ja suunnitteluvaatimukset.
                  
               
                     (8)
                  
                  
                     Sen vuoksi täytäntöönpanoasetusta (EU) N:o 808/2014 olisi muutettava.
                  
               
                     (9)
                  
                  
                     Covid-19-kriisiin liittyvän tilanteen kiireellisyyden vuoksi tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
                  
               
                     (10)
                  
                  
                     Tässä asetuksessa säädetyt toimenpiteet ovat maaseudun kehittämiskomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetus (EU) N:o 808/2014 seuraavasti:
            
                        1)
                     
                     
                        Muutetaan 4 artikla seuraavasti:
                        
                                    a)
                                 
                                 
                                    Kumotaan 1 kohdan e alakohta;
                                 
                              
                                    b)
                                 
                                 
                                    Muutetaan 2 kohta seuraavasti:
                                    
                                                i)
                                             
                                             
                                                korvataan ensimmäinen alakohta seuraavasti:
                                                ”Asetuksen (EU) N:o 1305/2013 11 artiklan a kohdan i alakohdassa tarkoitetun kaltaisia ohjelmamuutoksia voidaan ehdottaa enintään neljästi ohjelmakauden aikana.”
                                             
                                          
                                                ii)
                                             
                                             
                                                korvataan toinen alakohta seuraavasti:
                                                ”Kaikki muuntyyppiset muutokset kattavat ehdotukset:
                                                
                                                            a)
                                                         
                                                         
                                                            kerran kalenterivuodessa voidaan kutakin ohjelmaa kohden toimittaa yksi ehdotus, lukuun ottamatta vuotta 2025, jolloin voidaan toimittaa useampi kuin yksi muutosehdotus muutoksista, jotka koskevat yksinomaan rahoitussuunnitelman mukauttamista ja siitä mahdollisesti johtuvia muutoksia indikaattorisuunnitelmaan;
                                                         
                                                      
                                                            b)
                                                         
                                                         
                                                            neljä muuta muutosehdotusta ohjelmaa kohden voidaan toimittaa ohjelmakauden aikana.”
                                                         
                                                      
                                          
                                                iii)
                                             
                                             
                                                korvataan kolmannen alakohdan b alakohta seuraavasti:
                                                
                                                            ”b)
                                                         
                                                         
                                                            on tehtävä muutos unionin oikeuskehyksen muuttumisen vuoksi, mukaan lukien maaseudun kehittämisohjelmien pidentämistä koskeva muutos tai unionin maatalousalan ja maaseutualueiden elpymiseen tarkoitettujen lisävarojen saatavuutta koskeva Euroopan parlamentin ja neuvoston asetuksen (EU) 2020/2220 (*1) mukainen muutos;
                                                         
                                                      
                                                   (*1)  Euroopan parlamentin ja neuvoston asetus (EU) 2020/2220, annettu 23 päivänä joulukuuta 2020, tiettyjen siirtymäsäännösten vahvistamisesta Euroopan maaseudun kehittämisen maatalousrahaston (maaseuturahasto) ja Euroopan maatalouden tukirahaston (maataloustukirahasto) tukea varten vuosina 2021 ja 2022 sekä asetusten (EU) N:o 1305/2013, (EU) N:o 1306/2013 ja (EU) N:o 1307/2013 muuttamisesta varojen ja soveltamisen osalta vuosina 2021 ja 2022 ja asetuksen (EU) N:o 1308/2013 muuttamisesta varojen ja tällaisen tuen jakamisen osalta vuosina 2021 ja 2022 (EUVL L 437, 28.12.2020, s. 1).”"
                        
                                             
                                          
                              
                                    c)
                                 
                                 
                                    Korvataan 3 kohta seuraavasti:
                                    
                                       ”3.   Jäsenvaltioiden on toimitettava asetuksen (EU) N:o 1305/2013 11 artiklan a kohdan iii alakohdassa tarkoitetun kaltainen viimeinen ohjelmamuutoksensa komissiolle viimeistään 30 päivänä syyskuuta 2022.
                                       Muunlaiset ohjelmamuutokset on toimitettava komissiolle viimeistään 30 päivänä syyskuuta 2025.”
                                    
                                 
                              
                  
                        2)
                     
                     
                        Muutetaan liite I tämän asetuksen liitteen I mukaisesti.
                     
                  
                        3)
                     
                     
                        Muutetaan liite VII tämän asetuksen liitteen II mukaisesti.
                     
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä tammikuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).
         
            (2)  Komission täytäntöönpanoasetus (EU) N:o 808/2014, annettu 17 päivänä heinäkuuta 2014, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 soveltamissäännöistä (EUVL L 227, 31.7.2014, s. 18).
         
            (3)  Euroopan parlamentin ja neuvoston asetus (EU) 2020/2220, annettu 23 päivänä joulukuuta 2020, tiettyjen siirtymäsäännösten vahvistamisesta Euroopan maaseudun kehittämisen maatalousrahaston (maaseuturahasto) ja Euroopan maatalouden tukirahaston (maataloustukirahasto) tukea varten vuosina 2021 ja 2022 sekä asetusten (EU) N:o 1305/2013, (EU) N:o 1306/2013 ja (EU) N:o 1307/2013 muuttamisesta varojen ja soveltamisen osalta vuosina 2021 ja 2022 ja asetuksen (EU) N:o 1308/2013 muuttamisesta varojen ja tällaisen tuen jakamisen osalta vuosina 2021 ja 2022 (EUVL L 437, 28.12.2020, s. 1).
         
            (4)  Neuvoston asetus (EU) 2020/2094, annettu 14 päivänä joulukuuta 2020, Euroopan unionin elpymisvälineen perustamisesta covid-19-kriisin jälkeisen elpymisen tukemiseksi (EUVL L 433I, 22.12.2020, s. 23).
      
      
         
            LIITE I
            Muutetaan asetuksen (EU) N:o 808/2014 liite I seuraavasti:
            
                        1)
                     
                     
                        Muutetaan 1 osa seuraavasti:
                        
                                    a)
                                 
                                 
                                    Korvataan 7 kohdan b alakohdan i alakohta seuraavasti:
                                    
                                                ”i)
                                             
                                             
                                                Vuoteen 2025 tähtäävät tavoitteet. Tavoitteissa ei saa ottaa huomioon 12 kohdassa tarkoitettua kansallista lisärahoitusta, 13 kohdassa tarkoitettua kansallisen lisärahoituksen muodossa olevaa valtiontukea eikä asetuksen (EU) N:o 1305/2013 58 a artiklassa tarkoitettuja lisävaroja.”
                                             
                                          
                              
                                    b)
                                 
                                 
                                    Korvataan 8 kohdan 2 alakohdan c alakohta seuraavasti:
                                    
                                                ”c)
                                             
                                             
                                                Laajuus, tuen taso, tukikelpoiset tuensaajat sekä tarvittaessa määrän tai tukiprosentin laskentamenetelmä eriteltynä tarvittaessa alatoimenpiteittäin ja/tai toimintatyypeittäin. Kunkin toimintatyypin osalta tukikelpoiset kustannukset, tukikelpoisuusedellytykset, sovellettavat määrät ja tukiprosentit sekä valintaperusteiden vahvistamisen periaatteet. Jos tuki myönnetään asetuksen (EU) N:o 1303/2013 38 artiklan 4 kohdan ensimmäisen alakohdan a ja b alakohdan mukaisesti toteutettuun rahoitusvälineeseen, kuvaus rahoitusvälineen tyypistä, lopullisten tuensaajien pääryhmät, tukikelpoisten kustannusten päälajit sekä tuen enimmäismäärä. Asetuksen (EU) N:o 1305/2013 58 a artiklassa tarkoitetuista lisävaroista rahoitetuista toimenpiteistä tai toimenpiteiden osista on toimitettava erillinen kuvaus.”
                                             
                                          
                              
                                    c)
                                 
                                 
                                    Muutetaan 10 kohta seuraavasti:
                                    
                                                i)
                                             
                                             
                                                korvataan otsikko seuraavasti:
                                                ”Rahoitussuunnitelma, joka sisältää erilliset jäsennellyt taulukot a–d alakohtien osalta ja jossa esitetään erikseen e alakohdassa tarkoitetut tiedot Euroopan unionin elpymisvälineen osalta:”
                                             
                                          
                                                ii)
                                             
                                             
                                                korvataan c alakohdan v alakohta seuraavasti:
                                                
                                                            ”v)
                                                         
                                                         
                                                            asetuksen (EU) N:o 1305/2013 38 ja 39 artiklan mukaisesti toteutettujen toimien, joiden osalta jäsenvaltio vahvistaa menetysten minimiraja-arvoksi 20–30 prosenttia, ja asetuksen (EU) N:o 1305/2013 37 artiklan 1 kohdan ja 39 a artiklan mukaisesti toteutettujen toimien osalta sovellettava maaseuturahaston rahoitus ja ohjeellinen rahoitusosuus.”
                                                         
                                                      
                                          
                                                iii)
                                             
                                             
                                                lisätään e alakohta seuraavasti:
                                                
                                                            ”e)
                                                         
                                                         
                                                            Asetuksen (EU) N:o 1305/2013 58 a artiklassa tarkoitettujen lisävarojen osalta:
                                                            
                                                                        i)
                                                                     
                                                                     
                                                                        vuotuinen rahoitus;
                                                                     
                                                                  
                                                                        ii)
                                                                     
                                                                     
                                                                        tuettuihin toimenpiteisiin sovellettava rahoitusosuus;
                                                                     
                                                                  
                                                                        iii)
                                                                     
                                                                     
                                                                        jaottelu toimenpiteittäin ja kohdealoittain;
                                                                     
                                                                  
                                                                        iv)
                                                                     
                                                                     
                                                                        tekniseen tukeen osoitettava rahoitus;
                                                                     
                                                                  
                                                                        v)
                                                                     
                                                                     
                                                                        jos jokin toimenpide tai toimintatyyppi toteutetaan asetuksen (EU) N:o 1303/2013 38 artiklan 1 kohdan b ja c alakohdassa tarkoitettujen rahoitusvälineiden tuella, taulukossa on esitettävä erikseen rahoitusosuudet sen mukaan, miten ne on kohdistettu rahoitusvälineisiin, sekä Euroopan unionin elpymisvälineestä myönnettävä ohjeellinen määrä, joka vastaa suunniteltua rahoitusvälineeseen käytettävää rahoitusosuutta;
                                                                     
                                                                  
                                                                        vi)
                                                                     
                                                                     
                                                                        asetuksen (EU) N:o 1305/2013 38 ja 39 artiklan mukaisesti toteutettujen toimien, joiden osalta jäsenvaltio vahvistaa menetysten minimiraja-arvoksi 20–30 prosenttia, ja asetuksen (EU) N:o 1305/2013 37 artiklan 1 kohdan ja 39 a artiklan mukaisesti toteutettujen toimien osalta sovellettava Euroopan unionin elpymisvälineen rahoitus ja ohjeellinen rahoitusosuus.”
                                                                     
                                                                  
                                                      
                                          
                              
                                    d)
                                 
                                 
                                    Muutetaan 11 kohta seuraavasti:
                                    
                                                i)
                                             
                                             
                                                korvataan a alakohta seuraavasti:
                                                
                                                            ”a)
                                                         
                                                         
                                                            kohdealoittain: niiden toimenpiteiden määrälliset tavoitteet, suunnitellut tuotokset ja suunnitellut julkiset kokonaismenot, jotka on tarkoitus toteuttaa kohdealalla, mukaan lukien suunniteltujen tuotosten välisummat ja asetuksen (EU) N:o 1305/2013 58 a artiklassa tarkoitetuilla lisävaroilla rahoitettavat suunnitellut kokonaismenot;”
                                                         
                                                      
                                          
                                                ii)
                                             
                                             
                                                lisätään d alakohta seuraavasti:
                                                
                                                            ”d)
                                                         
                                                         
                                                            asetuksen (EU) N:o 1305/2013 36 artiklan mukaiseen tukeen liittyvät suunnitellut julkiset kokonaismenot, kun menetysten minimiraja-arvo on alle 30 prosenttia.”
                                                         
                                                      
                                          
                              
                  
                        2)
                     
                     
                        Muutetaan 2 osa seuraavasti:
                        
                                    a)
                                 
                                 
                                    Korvataan 4 kohta seuraavasti:
                                    
                                                ”4.
                                             
                                             
                                                Taulukko, jossa on yhteenveto maaseuturahaston kokonaistuesta jäsenvaltiolle koko ohjelmakaudella aluetyypeittäin ja vuosittain ilman asetuksen (EU) N:o 1305/2013 58 a artiklassa tarkoitettuja lisävaroja ja erikseen kyseisistä lisävaroista jäsenvaltiolle tuleva rahoitusosuus vuosina 2021 ja 2022.”
                                             
                                          
                              
                                    b)
                                 
                                 
                                    Korvataan 5 kohdan 2 alakohdan c alakohta seuraavasti:
                                    
                                                ”c)
                                             
                                             
                                                Laajuus, tuen taso, tukikelpoiset tuensaajat sekä tarvittaessa määrän tai tukiprosentin laskentamenetelmä eriteltynä tarvittaessa alatoimenpiteittäin ja/tai toimintatyypeittäin. Kunkin toimintatyypin osalta tukikelpoiset kustannukset, tukikelpoisuusedellytykset, sovellettavat määrät ja tukiprosentit sekä valintaperusteiden vahvistamisen periaatteet. Jos tuki myönnetään asetuksen (EU) N:o 1303/2013 38 artiklan 4 kohdan ensimmäisen alakohdan a ja b alakohdan mukaisesti toteutettuun rahoitusvälineeseen, kuvaus rahoitusvälineen tyypistä, lopullisten tuensaajien pääryhmät, tukikelpoisten kustannusten päälajit sekä tuen enimmäismäärä. Asetuksen (EU) N:o 1305/2013 58 a artiklassa tarkoitetuista lisävaroista rahoitetuista toimenpiteistä tai toimenpiteiden osista on toimitettava erillinen kuvaus.”
                                             
                                          
                              
                  
                        3)
                     
                     
                        Korvataan 3 osan 5 kohta seuraavasti:
                        
                                    ”5.
                                 
                                 
                                    Rahoitussuunnitelma, jossa esitetään seuraavat:
                                    
                                                a)
                                             
                                             
                                                maaseuturahaston vuotuinen rahoitus ilman asetuksen (EU) N:o 1305/2013 58 a artiklassa tarkoitettuja lisävaroja;
                                             
                                          
                                                b)
                                             
                                             
                                                unionin kokonaisrahoitus ja maaseuturahaston rahoitusosuus;
                                             
                                          
                                                c)
                                             
                                             
                                                asetuksen (EU) N:o 1305/2013 58 a artiklassa tarkoitettujen lisävarojen osalta;
                                                
                                                            i)
                                                         
                                                         
                                                            vuotuinen rahoitus;
                                                         
                                                      
                                                            ii)
                                                         
                                                         
                                                            kokonaisrahoitus ja rahoitusosuus.”
                                                         
                                                      
                                          
                              
                  
      
      
         
            LIITE II
            Muutetaan täytäntöönpanoasetuksen (EU) N:o 808/2014 liitteessä VII olevan 1 kohdan b alakohta seuraavasti:
            
                        1)
                     
                     
                        Korvataan ensimmäinen alakohta seuraavasti:
                        ”Tiedot maaseudun kehittämisohjelman toteuttamisesta mitattuna yhteisillä ja erityisillä indikaattoreilla, mukaan lukien edistyminen kullekin kohdealalle asetuissa tavoitteissa, ja tiedot toteutuneesta tuotoksesta verrattuna indikaattorisuunnitelmassa esitettyyn suunniteltuun tuotokseen. Vuonna 2017 jätettävästä vuotuisesta täytäntöönpanokertomuksesta alkaen se, miten on edistytty tuloskehyksessä asetettujen välitavoitteiden ja tavoitteiden saavuttamisessa (taulukko F). Lisätietoja maaseudun kehittämisohjelman täytäntöönpanovaiheesta esittämällä tiedot rahoitussitoumuksista toimenpiteittäin ja kohdealoittain; se, miten tavoitteiden saavuttamisessa ennakoidaan edistyttävän.”
                     
                  
                        2)
                     
                     
                        Korvataan toisen alakohdan ensimmäinen virke seuraavasti:
                        
                                    ”-
                                 
                                 
                                    Taulukko A: Sidotut menot toimenpiteittäin ja kohdealoittain; nämä tiedot on ilmoitettava erikseen asetuksen (EU) N:o 1305/2013 58 a artiklassa tarkoitettujen lisävarojen osalta.”.